# Халык ауыз әдебиеті балабакшадан

# «Ертегісіз өскен бала рухани мүгедек адам» -деп Б. Момышұлы ағамыз айтқандай қазақ фольклорындағы ертеден келе жатқан көне жанрлардың бірі - ертегілер. Ол ұрпақтан-ұрпаққа тараған мол мұра. Ертегінің мектеп жасына дейінгі балаға тигізер әсері мол. Ертегі баланы төзімділікке, шыдамдылыққа, тапқырлыққа, еңбекқорлыққа шақырып, мақтаншақтық пен сараңдықты табалайды. Балалар жағымсыз кейіпкерлердің кері әрекеттерінен бойларын аулақ ұстап, жақсылыққа құмартады.

# Біздің «Ер – Төстік» бөбекжайымызда жаз айларының апта соңында ертегіні сомдау дәстүрі қалыптасқан. Балалар бұл сәтті асыға күтіп, кейіпкерлерді ерекше әртістікпен сомдайды. Бұл іс – шараның басты мақсаты балалардың шығармашылық қабілеттерін дамыту және өз ойлары мен қиялдарын еш кедергісіз толыққанды жеткізуге баулу. Ендеше бала тілін дамытуда, ой – өрісін кеңейтуде халық ауыз әдебиетін балабақшада пайдаланудың маңызы өте зор. Ауыз әдебиетімізде халқымыздың түсінік пайымы, тәлім-тәрбиесі мол. Осыдан үлгі өнеге алып, ата-бабамыздың асыл қазынасын жоғалтпай, мына жаһандану заманында құндылығын арттыра берейік.

# Ер – Төстік бөбекжайының әдіскері Гүлдана Ахметова